tomron87/hebrew-wikipedia-sentences-corpus huggingface dataset:
בסוף אפריל 2014 הודיע ראש אולפני דיסני, אלן פ' הורן, כי האפשרות לסרט המשך לא עלתה עדיין וזאת מכיוון שהעדיפות של האולפן היא הפקת מחזמר שיועלה על במות ברודוויי ושידרוש "ארבעה או חמישה" שירים נוספים שייכתבו על ידי בני הזוג לופז.
בחודש מאי 2014 נשאל מנכ"ל דיסני, בוב אייגר, על סרט המשך.
אייגר ענה למגיש דייוויד פאבר שדיסני לא תוציא המשך בכוח, ולא "תאלץ סיפור", על מנת שלא להוציא לשוק סרט שלא יהיה טוב כמו הסרט המקורי.
עוד ציינה לי כי מדובר יהיה בדבר חדש לחלוטין.
ב-5 באוגוסט 2014 דיווח המגזין וראייטי שלי בחרה את הפרויקט הבא שבו תשתתף, עיבוד קולנועי לספרה של הסופרת מדלן ל'אנגל משנת 1962, קמט בזמן, שדיסני מחזיקים בזכויות הקולנועיות עבורו.
למרות זאת דווח שלי תמשיך להיות מעורבת בפיתוח במחלקת האנימציה של החברה (כלומר תעיר על פרויקטים אחרים, כפי שעשתה ב"לשבור את הקרח" טרם קודמה לבימוי).
בחודש ספטמבר 2014, במסגרת שידור סרט תיעודי על הפקת הסרט הראשון ברשת ABC, הודיע ג'ון לאסיטר שבעתיד יופק סרט קצר במסגרת הזיכיון ובו שיר חדש.
באותו היום הודיע וראייטי שלסרט הקצר יקראו "קדחת הקרח" שגם הוא יבוים על ידי לי ובאק ויופק על ידי דל וצ'ו.
על השיר החדש חתומים בני הזוג לופז - אנדרסון לופז.
על פי הדיווח הסרטון יספר על יום ההולדת של הנסיכה אנה, כשקריסטוף ואלזה נחושים בדעתם לערוך לה את החגיגה הטובה ביותר אי פעם, אך כוחותיה של אלזה מסכנים את המסיבה ומעבר לה.
על פי הדיווח גם אולף, איש השלג, יופיע בסרטון.
בראיון שנערך באמצע חודש אוקטובר 2014 סיפרה אידינה מנזל (המדבבת את דמותה של המלכה אלזה) שצוות המדבבים כבר הקליט את תפקידיהם לסרטון הקצר.
בחודש נובמבר בריאיון לדיילי טלגרף סיפרה מנזל שסרט המשך נמצא בשלבי פיתוח.
כשנשאלה על סרט המשך ועל מחזמר ענתה "כולם בעבודה", ציינה כי השתתפותה במחזמר אינה בטוחה, אך שהיא מקווה להשתתף בסרט ההמשך.
בתחילת 2015 התראיינו לי ובאק לאתר BuzzFeed והכחישו עבודה על סרט המשך.
ב-12 במרץ 2015, במהלך פגישה עם מחזיקי מניות דיסני, הודיעו אייגר, לאסיטר והשחקן ג'וש גד המדבב את דמותו של איש השלג אולף באופן רשמי כי דיסני החלה בפיתוח סרט המשך באורך מלא ל"לשבור את הקרח", ושבאק ולי יחזרו לתפקיד הבמאים ודל וצ'ו לתפקיד המפיק.
לאסיטר הסביר שדיסני, כמו פיקסאר, מפיקה סרטי המשך רק אם היוצרים שיצרו את הסרט הראשון העלו רעיון טוב עד כדי כך שהוא ראוי לדמויות.
במקרה של "לשבור את הקרח" ציין לאסיטר שהבמאים העלו רעיון נהדר לסרט המשך, וציין שעוד ישמעו על כך רבות ושדיסני תחזיר את הצופים לארנדל.
לפי הלוס אנג'לס טיימס התנהל דיון פנימי משמעותי האם להפיק המשך ל"לשבור את הקרח" בחברת דיסני אנימציה, אך ההצלחה חסרת התקדים של הסרט הראשון שכנעה את מנהלי דיסני לתמוך בהמשך.
כחודש לאחר מכן סיפר באק במהלך ביקור באוסטרליה שהכותבים כבר חשבו על רעיון לסיום לסרט, אך עובדים עדיין על סיפור שיוביל לסוף המדובר.
באק ציין שהבמאים מודעים לאתגר שעומד בפניהם.
הוא ציין שהם מודעים לכך שעליהם לעמוד בציפיות לאור התופעה התרבותית לה הפך הסרט הראשון, ודיבר על הלחץ שבלהוציא סרט מוצלח.
באק הוסיף כי הוא חושש מהציפיות המוגזמות שיש למעריצי הסרט לקראת ההמשך הצפוי, והתלוצץ כי הוא שוקל אם להישאר בתפקידו.
עוד דווח כי עד לאותו מועד אושר רשמית כי מנזל תשוב לדבב את דמותה של אלזה, אך טרם אושרה רשמית השתתפותה של בל או של שחקנים נוספים בסרט ההמשך.
ביולי 2015 אישר ג'וש גד שיחזור לדבב את דמותו של אולף.
בנובמבר 2015, במהלך ביקור באוניברסיטת דיוק, התראיין דל וצ'ו לעיתון האוניברסיטה וסיפר שחייו מתחלקים כרגע לשני תחומים - טיפול בכל הקשור לזיכיון של "לשבור את הקרח" ולהעלות רעיונות לגבי "לשבור את הקרח 2" יחד עם הבמאים.
כשנשאל למה לצפות מההמשך ענה דל וצ'ו "אנחנו נרגשים מהרעיונות שמועלים, אך מוקדם עדיין לדבר עליהם.
לא היינו יוצרים סרט המשך אם לא היינו מרגישים שהסיפור שיש לנו לספר משתווה או עולה על המקור."
במרץ 2016 נשאלה קריסטן בל, המדבבת את דמותה של אנה, במהלך ריאיון לקידום הסרט הבוס האם ההקלטות לסרט ההמשך החלו כבר.
רק עכשיו הסתיימה הכתיבה ועדיין עושים שינויים קטנים, אבל אני חושבת שההקלטות יתחילו החודש.
הסיפור נהדר וממצים ממנו את האיכות...
לקח להם הרבה זמן כי הם ניסו להבין מה הסיפור שהם צריכים לספר ומה יהיה חשוב ומעורר הזדהות ואני חושבת שהם הצליחו".
בסוף חודש אפריל הודיעה דיסני רשמית על מועד ההפצה של הסרט.
בחודש אפריל 2018 סיפרה השחקנית קריסטן בל בריאיון לאלן דג'נרס שסיימה להקליט את תפקידה, אך צפויות עדיין עריכות ושינויים.
בכנס D23 שנערך ב-2019, הבמאים אמרו שסרט ההמשך יענה על השאלות שנשאלו בסרט הקודם; "למה לאלזה יש כוחות קסם", "למה אנה נולדה ללא כוחות קסם", "לאן ההורים שטו כאשר ספינתם שקעה", ועוד פרטים רבים.
הטיזר של הסרט הופץ ביוטיוב ב-13 בפברואר 2019. והטריילר הופץ ביוטיוב ב-11 ביוני 2019. ב-24 בספטמבר הופץ ביוטיוב הטריילר השני.
מעט לאחר יציאת הסרט המקורי לאקרנים פשטו ברשת האינטרנט שמועות לפיהן המלכה אלזה היא לסבית ושהאופן שבו היא נאלצת להסתיר את כוחותיה הוא אלגוריה למצבם של ההומוסקסואלים בחברה, הנאלצים להיאבק בנטייתם ולהסתיר אותה או לשלם את המחיר בנידוי.
השיר "Let It Go" תואר כמדמה יציאה מהארון.
עוד בטרם הודיעה דיסני רשמית על סרט ההמשך, החלו שמועות אינטרנטיות לפיהן בסרט ההמשך תוצג דמותה של אלזה רשמית כלסבית ובהמשך גם עצומות שונות.
שיאו של המהלך התרחש בחודש מאי 2016 בקמפיין במסגרתו העלו גולשים לרשתות החברתיות בקשות לחברת דיסני להציג את דמותה של אלזה כלסבית בסרט ההמשך.
בסרט זוטרופוליס הציגה דיסני לראשונה זוג הומוסקסואלי (האנטילופות באקי ופרונק), גם אם הדבר לא נאמר במפורש בסרט.
הקמפיין זכה לתמיכה מפתיעה מצד אידינה מנזל, המדבבת את דמותה של אלזה.
במאי הסרט, כריס באק, ציין בראיון שהסרט יתייחס לנושאים שונים שנערים ונערות, גברים ונשים, מתמודדים איתם וציין כי החברה מודעת למתרחש בחברה.
שבעה שירים חדשים לסרט נכתבו והולחנו על ידי הזוג רוברט לופז וקריסטן אנדרסון-לופז אשר כתבו את השירים ללשבור את הקרח מ-2013, בנוסף לקאברים לשלושה מהשירים בקרדיטים מאת פאניק!
אט דה דיסקו, קייסי מאסגרייבס וויזר.
בפברואר 2023, הכריז בוב אייגר על סרט המשך שלישי, הנמצא בתהליך עבודה.
מעט לאחר מכן הוכרז כי במקביל לסרט השלישי, מופק גם סרט רביעי.
ב-26 ביוני 2020 יצאה לדיסני+ הסדרה התיעודית "אל עבר הסוד: מאחורי הקלעים של לשבור את הקרח 2".
הסדרה בעלת ששת הפרקים מתארת את מאחורי הקלעים של הסרט ובוימה על ידי Megan Harding.
לשון (נהגה במלעיל) הוא משחק קלפים ישראלי המיועד לשלושה שחקנים ומעלה.
מחלקים לכל שחקן ארבעה קלפים, אם שלושה מתוך ארבעת הקלפים של אחד השחקנים זהים יחליפם בארבעה קלפים חדשים, מצב זה נקרא "שרוף".
יתר הקלפים מועמדים בערימה לצד השחקן הראשון.
השחקן המתחיל שולף קלף מן החפיסה ולאחר מכן מעביר קלף אחד הלאה לשחקן הבא.
השחקן הבא בתורו ירים את הקלף שהעביר אליו השחקן הראשון ויעביר הלאה לשחקן הבא.
וכן הלאה, עד לשחקן האחרון שבמקום להעביר הלאה ישים את הקלף בערימה מוסתרת.
המשחק ממשיך בקצב שבו שולף השחקן קלפים חדשים מהחפיסה, קלף אחד בפעם כך שהיד של כל שחקן נעה בין ארבעה לחמישה קלפים.
כאשר אחד השחקנים מצליח לאסוף רביעיית קלפים זהים (לדוגמה , , ו) עליו להוציא לשון (ומכאן שם המשחק) ולהמשיך להעביר קלפים כאילו עוד לא השלים רביעייה כשכל הזמן לשונו עדיין בחוץ.
מטרת יתר השחקנים היא לזהות כאשר אחד השחקנים האחרים הוציא לשון ולהוציא לשון אף הם, הסבב מסתיים כאשר אחרון השחקנים שם לב.
השחקן האחרון ששם לב מקבל אות אחת משם המשחק ("לשון") או כל מילה ארוכה אחרת, ואז ממשיכים בסבב נוסף.
המשחק נגמר כאשר אחד השחקנים קיבל כבר את כל אותיות המילה הנבחרת.
בדרך כלל ארבעה הפסדים, בסיבוב המפסיד הראשון 'ל', בסיבוב השני 'ש', בסיבוב השלישי 'ו' ובסיבוב המפסיד הרביעי 'ן'.
יש שמשחקים משחק זה עם "חיוב" כמו במשחק אמת או חובה לשחקן המפסיד.
לשבור את הקרח - ההרפתקה של אולף הוא סרט הנפשה קצר שהופק על ידי אולפני ההנפשה של וולט דיסני והוצא לאקרנים על ידי סרטי אולפני וולט דיסני.
הסרט הוקרן ב-22 בנובמבר 2017 בארצות הברית ביחד עם הסרט "קוקו" של פיקסאר, וב-30 בנובמבר 2017 הוקרן בישראל.
הסרט הקצר כולל ארבעה שירים חדשים מקוריים והחזיר את צוות המדבבים המקורי של הסרט "לשבור את הקרח".
עונת החגים הראשונה בארנדל מאז נפתחו שערי הארמון מחדש, אנה ואלזה מארגנות את חגיגת חג המולד בטירה לכל תושבי ארנדל ומארחות אותם.
לאחר שכל תושבי העיר עוזבים את החגיגה בארמון מוקדם מהצפוי כדי לבלות את החג יחד עם משפחותיהם על פי מיטב המסורת של כל אחד, האחיות מבינות כי מעולם לא הייתה להן מסורת משפחתית כזו בשנים הקודמות.
הסיבה לכך הייתה שאחרי שהשערים נסגרו הן לא היו יחדיו שוב.
לכן, אולף יוצא למסע ארוך בכל הממלכה כדי לחפש לבנות מסורת משפחתית ולהביא אותה אליהן הביתה ולהציל את חג המולד הראשון שלהן לבד.
לבסוף, הצליח אולף איש השלג במשימתו הקשה ועמד בה בגבורה רבה ובזכותו לאנה ואלזה כבר הומצאה והייתה מסורת משפחתית חדשה לכריסמס לכל שנה.
הסרט הקצר הוכרז בפברואר 2016 כספיישל טלוויזיה של ABC אשר יופק על ידי רוי קונלי ובבימוי קווין דטרס וסטיבי וורמרס.
בזמן שידור הספיישל "The Making of Frozen: Return to Arendelle" ב-ABC ב-2016, שם הסרט נחשף והוכרז כי הסרט יכלול שירים מקוריים חדשים מאת אליסה סמסל וקייט אנדרסון.
ביוני 2017 הוכרז שבמקום ספיישל טלוויזיה, הסרט יוקרן כסרט קולנוע קצר לפני הסרט "קוקו" של דיסני ופיקסאר.
עם יציאת הסרט הקצר לפני הסרט "קוקו" נשמעו ביקורות כנגד הסרט, בעיקר מצד הורים לילדים, שטענו כי סרט קצר באורך 22 דקות לפני סרט מלא מתברר כמעמסה עבור הילדים.
לאחר כשבוע הודיעו אולפני דיסני על הפסקת הקרנת הסרט "ההרפתקה של אולף" לפני הסרט "קוקו".
לדבריהם, הפסקת הסרט הייתה מתוכננת לאחר שבוע מצאת הסרט "קוקו", אך מהלך זה נתפס בציבור כתגובה לביקורות על הסרט במתכונתו בקולנוע.
בישראל נפוצו בציבור צופי הקולנוע ביקורות דומות, והקרנת "ההרפתקה של אולף" הופסקה לאחר ימים ספורים.
לשבור את הקרח הוא מחזמר המבוסס על תסריט לסרט של אולפני דיסני באותו השם שנכתב על ידי התסריטאית והבמאית ג'ניפר לי.
המחזמר כולל את הפסקול והשירים המקוריים שנכתבו עבור הסרט על ידי הזוג רוברט לופז וקריסטן אנדרסון-לופז, לצד שירים חדשים ומקוריים שנכתבו עבורו.
המחזמר נוסה לראשונה בתיאטרון ביואל שבדנוור, קולורדו באוגוסט 2017, ועלה לראשונה על הבימות של תיאטראות ברודוויי בתיאטרון סנט ג'יימס במרץ 2018.
בינואר 2014, בוב אייגר, מנכ"ל אולפני וולט דיסני, הצהיר שדיסני הפקות תיאטרליות החלה בפיתוח מוקדם של עיבוד בימתי עבור הסרט "לשבור את הקרח", מכיוון שהיא מתכננת להביא את הסרט אל ברודוויי.
באותה התקופה, לא נקבע תאריך ספציפי לעליית העיבוד הבימתי על במות ברודוויי, ועל כך אייגר הצהיר ש"אנחנו לא דורשים מהירות, אנחנו דורשים מצוינות".
אחד ממפיקי הסרט, פיטר דל וצ'ו, חזר והדגיש כי "הדברים האלה לוקחים זמן".
בראיון באוקטובר 2014, תומאס שומאכר, נשיא החברה התיאטרלית של דיסני, גילה כי דיונים על מחזמר פוטנציאלי החלו כמעט שנה קודם עוד לפני שהסרט יצא לאקרנים.
שומאכר אמר: "אני כבר במשא ומתן מול הבמאים, ויש לי רעיון עיצובי, ואנחנו צריכים להתחיל לעצב את הרעיון הזה, זה לא צריך להיות מהיר, זה צריך להיות נהדר".
בפברואר 2015, שומאכר אישר שכותבי השירים עבדו על המחזמר וש[ג'ניפר] לי תכתוב את התסריט, אבל "עוד לא הוכרז על ליהוק או על תאריך עלייה לבמה".
בתחילת שנת 2016 אולפני דיסני הודיעו שהמחזמר אמור להיפתח בברודוויי באביב 2018, עם אלכס טימברס כבמאי, פיטר דרלינג ככוריאוגרף וסטיבן אורמוס כמפקח מוזיקלי.
אולפני דיסני גם תיזמנו מראש את ניסיונות ההרצה לברודוויי באוגוסט 2017 במרכז דנוור לאמנויות הבמה.
באפריל 2016 נמסר ששחקנית התיאטרון בטסי וולף לוהקה לדמותה של אלזה, אך אולפני דיסני הצהירו כי שום תפקיד לא לוהק באופן רשמי.
המלחינה אנדרסון-לופז אמרה בראיון ש"למרות שלסרט יש רק שבעה וחצי שירים...
כתבנו 23 [שירים] עבור המחזמר." העיבוד ההתפתחותי הראשוני של המחזמר התקיים במשך שבועיים במאי 2016 בניו יורק, כשבטסי וולף מגלמת את אלזה, פאטי מורין מגלמת את אנה, אוקירייט אונוודואן מגלם את קריסטוף וגרג הילדרת' מגלם את אולף.
בספטמבר 2016, אולפני דיסני הודיעו על שכירת במאי חדש לבימוי המחזמר, מייקל גראנדג'.
גראנדג' אישר שהמחזמר ייפתח בברודוויי בתיאטרון סנט ג'יימס באביב 2018. רוב אשפורד הצטרף לצוות היצירתי ככוריאוגרף.
הפקת המחזמר "עלתה 30 מיליון דולר עבור תהליך ההפקה [ו]עבר תחת ידיהם של שלושה כוריאוגרפים, שני צוותי עיצוב, שתי אלזות ושני במאים".
ניסיון טרום ברודוויי עלה לראשונה בתיאטרון ביואל שבדנוור, קולורדו, מ-17 באוגוסט עד ל-1 באוקטובר 2017, והוא בוים על ידי גראנדג' והכוריאוגרפיה שלו נוצרה על ידי אשפורד.
קייסי לוי ופטי מורין כיכבו כאלזה ואנה.
שאר צוות השחקנים כללו את ג'לאני אלאדין כקריסטוף, את גרג הילדרת' כאולף ואת ג'ון רידל כהנס.
צוות העיצוב וההפקה כלל את כריסטופר אורם (מעצב סטים ותלבושות), נטשה כץ (אחראית תאורה) ומייקל קארי (מעצב בובות).
סטיבן אורמוס שימש כמנחה מוזיקלי.
אנדרסון-לופז ציינה כי "בחינת הדרך בה...
הצלקות הפסיכולוגיות של הנסיכות מניעות אותן לעשות החלטות מסוימות הייתה השלב ההגיוני המתבקש לעלילה".
הסיור הלאומי בארצות הברית מתוכנן להתחיל בסתיו 2019, החל בעיר סנקטדי, ניו יורק.
במאי 2020 הודיעה חברת וולט דיסני כי המחזמר לא יפתח מחדש בתיאטראות ברודוויי בשל מגפת הקורונה.
טרול מהעדר הנסתר, מציג לצופים את הנסיכה אלזה מארנדל ואת אחותה הצעירה והשובבה, הנסיכה אנה ("Vuelie"/"Let the Sun Shine On").
לילה אחד, אלזה ואנה נשארות ערות לאחר זמן השינה ובונות איש שלג, אותו הן מכנות בשם אולף ("A Little Bit of You"), ואלזה יוצרת שלג יש מאין בחדרן, אך בסערת ההתרגשות של האחיות, אלזה פוגעת בשוגג בראשה של אנה עם חזיז קרח.
מלך ומלכת ארנדל המבוהלים פונים בבקשת עזרה למושבת העדר הנסתר - מושבת טרולים - המונהגת על ידי גראנד פאבי.
פאבי מרפא את אנה, אך בתהליך מוחק מזיכרונה כל זכר לכוחותיה של אלזה ליצור שלג וקרח יש מאין, ואלזה מבקשת ממנו שיסיר את כוחותיה, אך פאבי אומר לה שהדבר אינו אפשרי, שכן כוחותיה הם חלק ממנה, ומזהיר אותה שככל שתגדל כך כוחותיה יגדלו עימה.
בשובם לטירה, מלך ומלכת ארנדל מפרידים בין האחיות, ואלזה נשארת מסוגרת בחדרה למרות תחנוניה הרבים של אנה לצאת ולשחק איתה ("?Do You Want to Build a Snowman").
ככל שהשנים נוקפות, פחדה של אלזה מכוחותיה גדל בעוד המלך והמלכה נאלצים לצפות בה גדלה ללא יכולת לעזור לה, וביום סערה אחד, המלך והמלכה מתים במהלך סערה בלב ים ומותירים את הנסיכות הצעירות להתאבל על מותם.
עשר שנים לאחר מכן, ביום הולדתה העשרים ואחת, אלזה מיועדת להיות מוכתרת רשמית למלכת ארנדל.
בעוד אנה מתרגשת מפתיחת שערי הארמון לאחר זמן רב ("For the First Time in Forever"), היא מתנגשת בהנס, נסיך מאיי הדרום, שמתאר לה את מסעו ("Hans of the Southern Isles").
בינתיים, אלזה, המבועתת מטקס ההכתרה שלה, מפחדת מכך שאזרחי הממלכה יגלו על כוחותיה וירגישו מאוימים ממנה, אך בו בזמן גם מביעה משאלה שתוכל להתחבר מחדש לאחותה ("Dangerous to Dream").
טקס ההכתרה של אלזה הולך למישרין, ומשכך, אלזה מרשה לעצמה ליצור קשר מחודש עם אנה לאחר שנים שחיו בנפרד.
בתחילה, השתיים נהנות מהמסיבה ואנה אף מציעה לדוכס מווסלטון לרקוד עם המלכה הטרייה, אך אלזה עוזבת בקרירות לאחר שאנה מבקשת ממנה להשאיר את שערי הארמון פתוחים.
אנה המאוכזבת נתקלת בהנס, והשניים מתוודים על אהבתם זה לזה ("Love Is an Open Door").
אז, הנס מציע לה נישואין והשניים חולקים נשיקה.
הזוג המאורס הטרי מבקש את ברכתה של אלזה, אך אלזה מסרבת בטענה שהזוג בקושי מכיר אחד את השנייה.
אנה הנסערת נואמת לאלזה על כך שהיא הוציאה אותה מחייה והתרחקה ממנה.
אלזה הנסערת חושפת בשוגג את כוחותיה בפני אורחי המסיבה, ובעקבות כך, הדוכס מווסלטון מכנה אותה מפלצת וזאת האחרונה נמלטת מן הארמון אל ההרים הצפוניים.
עם זאת, במהלך ההמולה וההימלטות, כוחותיה המודחקים של אלזה מתפרצים ומקללים את ארנדל לחורף נצחי.
אנה יוצאת לחפש את אלזה, ומותירה מאחוריה את הנס כאחראי בזמן היעדרותה.
על פסגת ההר, קריסטוף שר שיר לאייל שלו, סוון ("Reindeer(s) Are Better Than People"), כשאנה הלבושה עדיין בשמלת ההכתרה פוגשת אותם ומבקשת את עזרתם.
קריסטוף נותן לאנה סט מיותר של בגדי חורף, ואנה מותירה את שמלתה בשלג מאחור.
במהלך מסעם המשותף, מתגלעים חילוקי דעות בין קריסטוף לאנה על המושג "אהבת אמת" ("?What Do You Know About Love"), ובעודם חוצים את הגשר, אנה מצילה את קריסטוף מנפילה אל התהום.
בהמשך המסע, אנה וקריסטוף פוגשים את אולף, אותו אנה זוכרת מימי ילדותה, שמציע להדריך אותם אל אלזה ושר להם על אהבתו לקיץ ("In Summer").
באותו הזמן בארנדל, חייל שסייר בהרים אחר אנה, משיב אל הארמון את שמלתה העזובה של אנה, מה שגורם להנס לחשוש לשלומה של אנה ולארגן משלחת חיפוש אחריה ("Hans of the Southern Isles (Reprise)" ).
הדוכס מווסלטון שולח איתו שניים מחייליו, להם יש הוראה מיוחדת להרוג את אלזה.
במקביל, בהרים הצפוניים, אלזה מחליטה "לנטוש" את תדמיתה הטובה מאחוריה ולהצהיר על עצמה חופשייה מהפחדים ששלטו בה בילדותה ומהכללים אותם היא חונכה ליישם; אלזה משליכה את גלימת המלכות שלה, בונה לעצמה ארמון קרח ענקי ואז הופכת את שמלת ההכתרה שלה לשמלת קרח מפוארת ("Let It Go").
אוקן, סוחר בעל תחנת מסחר וסאונה, מברך את הצופים בשובם מן ההפסקה ("Hygge").
אנה, קריסטוף ואולף מגיעים אל תחנת המסחר של אוקן, שם אנה נהנית מהסאונה.
עם זאת, קריסטוף משכנע את אוקן ואת הפטרונים שלו לסייע במסעם, ואוקן מספק להם אספקה לדרך ולאנה הוא נותן את שמלת החורף שלה.
בהגיעם לארמון הקרח, אנה פוגשת את אלזה ומספרת לה שארנדל שקעה אל חורף נצחי ("For the First Time in Forever (Reprise)").
אלזה ההמומה מתעקשת שהיא אינה יכולה לתקן את המצב, מאבדת את השליטה על כוחותיה ושולחת חזיז קרח בשוגג אל ליבה של אנה.
אלזה מגרשת את אנה, קריסטוף ואלוף מהארמון בזמן שהיא תוהה מה עליה לעשות הלאה ("Dangerous to Dream (Reprise)").
כשקריסטוף רואה ששערה של אנה מלבין במהירות, הוא מחיש אותה אל העדר הנסתר, משפחתו המאמצת, שמזהה את אנה כנסיכת ארנדל ומשוכנעים שהיא כעת ארוסתו של קריסטוף ("Fixer Upper").
גארנד פאבי חושף בפני הקבוצה שאנה תקפא לחלוטין, אלא אם כן מעשה של אהבת אמת יפשיר את ליבה הקפוא.
או אז, קריסטוף מחיש את אנה בחזרה אל ארנדל על מנת שהנס יוכל לנשק אותה נשיקה של אהבת אמת, ובמעשה זה הוא מקריב את אהבתו החשאית אליה ("Kristoff Lullaby").
בארמון הקרח, אלזה מתחבטת בשאלה האם היא מפלצת ובשאלה האם ביכולתה לסיים את החורף הנצחי ששורה על ארנדל, ואפילו תוהה האם החורף בארנדל יסתיים עם מותה או שמא רק יחמיר ("Monster").
אלזה מסיקה שעליה להישאר בחיים על מנת לסיים את הסופה, אך בינתיים הנס ואנשיו מגיעים אל הארמון, לוכדים אותה ומחזירים אותה לארנדל.
בארנדל, קריסטוף מוסר את אנה לידיו של הנס, שבמקום לנשק אותה, הוא מגלה לה שהוא זומם לכבוש את כס המלכות בארנדל על ידי סילוק שתי האחיות מדרכו ("Hans of the Southern Isles (Reprise 2)").
הנס משאיר את אנה למות בחדר ונועל אחריו את הדלת, ובעוד אנה ממשיכה להיאחז ברעיון של אהבת אמת, היא מבקרת את עצמה על הטעויות שעשתה ("True Love").
אולף, שנקלע למקום, משחרר את אנה מהחדר, והשניים ממהרים החוצה אל סופת השלגים לאחר שאולף מגלה לאנה שקריסטוף מאוהב בה.
מחוץ לטירה, הנס מאשים את אלזה בפומבי בבגידה בארנדל וחורץ את דינה למוות.
אלזה שוברת את השלשלאות שלה ובורחת החוצה בזמן שסופת השלגים גוברת ("Colder by the Minute").
אנה וקריסטוף נאבקים למצוא אחד את השנייה בתוך סופת השלגים כשבמקביל, הנס מתעמת עם אלזה, בטענה כי היא גרמה למותה של אנה, וגורם לה להישבר.
אנה מצליחה למצוא את דרכה אל קריסטוף, אך כשהיא חוזה בהנס שעומד להרוג את אלזה; היא מזנקת למולו בעודה מקפיאה ומונעת ממנו להרוג את אלזה.
אלזה ההמומה מתאבלת על אחותה, שמפשירה בזרועותיה.
אנה מבינה שהקרבן שלה היווה "מעשה של אהבת אמת".
בהבינה כי כוחותיה נשלטים על ידי אהבה, אלזה מסיימת את החורף.
אלזה מגרשת את הנס מארנדל, ואנה וקריסטוף מתנשקים ונהיים לזוג.
אלזה ואנה מתאחדות ללא חשש בפעם הראשונה, בזמן שהמלך והמלכה המנוחים ואלזה ואנה הצעירות מופיעים ברקע, ומסכמים את תהליך ריפוי העבר הכואב של האחיות ("Finale"/"Let It Go").
מס' שם השיר ביצוע 1 Vuelie תזמורת 2 Let the Sun Shine On אנה ואלזה הצעירות, מלך ומלכת ארנדל ואנשי העיר 3 A Little Bit of You אנה ואלזה הצעירות 4 Hidden Folk מלך ומלכת ארנדל, גראנד פאבי, אלזה הצעירה והתזמורת 5 Do You Want to Build a Snowman?
אנה וקריסטוף 12 In Summer אולף 13 Hans of the Southern Isles (Reprise) הנס, הדוכס מווסלטון ואנשי העיר 14 Let It Go אלזה
לפני הפתיחה הרשמית של המחזמר בברודוויי, ארבעה סינגלים הופצו דיגיטלית - הסינגל הראשון, "Monster", הופץ ב-23 בפברואר 2018. הסינגל השני, "?What Do You Know About Love", הופץ ב-2 במרץ 2018. הסינגל השלישי, "Dangerous to Dream", הופץ ב-9 במרץ 2018, והסינגל הרביעי והאחרון, "True Love", הופץ ב-16 במרץ 2018.
ההקלטות של אלבום קאסט הברודוויי המקורי החלו ב-9 באפריל 2018. האלבום הופץ באופן דיגיטלי ב-11 במאי 2018, וכמו כן זכה גם להפצה פיזית (תקליטורים) ב-8 ביוני 2018. עבור ההקלטה, מספר חברי התזמורת הורחב מ-21 חברים ל-44 חברים, כולל קטע מחרוזת של 22 אנשים.
האלבום כולל את השיר "When Everything Falls Apart", שלא זכה להיות מוצג בהפקה המקורית בברודוויי כרצועת בונוס.
ביקורות על ניסיון הרצת המחזמר בדנוור היו מעורבות לרוב, אך רובן מצאו את המופע מבטיח; העיתון היומי "The Denver Post" אמר על המחזמר כי הוא "כיפי אבל לא מציף את הרגשות".
העיתונאי מארק שנטון כתב ב"The Stage": "קריסטן אנדרסון-לופז ורוברט לופז הרחיבו את הפסקול שלהם לסרט המקורי - שהיו בו שמונה שירים - ל-20 שירים בסך הכל כעת...
יש רגעים מזדמנים שמרגישים משעממים...
אבל בלדות הכוח שמשאירות את חותמן על הפסקול מועברות בצורה מדהימה על ידי [לוי ומורין]."
הפקת המקור בברודוויי קיבלה ביקורות מעורבות.
הכתב ג'סי גרין מ"הניו יורק טיימס" קרא למחזמר "מלהיב, לעיתים משעמם, ומטופש לסירוגין".
גרין שיבח את הופעותיהן של לוי ומורין, כמו גם את עיצוב הסטים והתאורה, אך מתח ביקורת על הנאמברים המוזיקליים החדשים.
שנה טקס הפרס קטגוריה מועמד/ים תוצאה 2018 פרס דרמה דסק השחקן הטוב יותר במחזמר ג'לאני אלאדין עיצוב הבובות הטוב ביותר מייקל קארי פרס טוני המחזמר הטוב ביותר דיסני הפקות תיאטרליות התסריט הטוב ביותר למחזמר ג'ניפר לי הפסקול המקורי (מוזיקה ו/או מילים) הטוב ביותר שנכתב למחזמר רוברט לופז וקריסטן אנדרסון-לופז
דג הלש המכונה גם ברמה או אברומה (שם מדעי: Abramis brama) הוא מין של דג ממשפחת הקרפיוניים אשר חי במים מתוקים ברחבי אירופה ומגודל בחוות דגים בעולם למאכל.
דג זה יחידי בסוג Abramis.
תפוצתו הטבעית של הדג היא מצפון הרי האלפים והרי הפירנאים עד לאזור חבל הבלקן ומגיע במזרח עד הים הכספי, ימת אראל והים השחור.
הוא חי באזורי אגמים, נהרות איטיים ותעלות מים ויכול לשרוד גם במים מליחים ואף במי חופים.
הוא נוטה לשכון באזורי מלאי בוץ ואצות ובהם שפע חומרי מזון.
דג זה מגיע לאורך ממוצע של 30–55 ס"מ ואורכו המרבי הוא 90 ס"מ.
משקלו 2–4 ק"ג ויכול להגיע למשקל 9.1 ק"ג.
צבע הדג אפור-כסוף והסנפירים כהים עד שחורים.
הוא בעל גוף מוגבה מאוד עם ראש קטן בעל שפתיים משורבבות וזוג בינים בקצותיהם.
הדג מגיע לבגרות מינית בגיל 3–4.
דג זה הוא אוכל כל הניזון מפלנקטון נהרות, זחלי יתושים וחרקם מימיים נוספים, צדפות, תולעים וחלזונות קטנים וכן מדגיגים.
בנוסף הוא ניזון מכמה צמחי מים.
המזון האהוב עליו הוא הדפניה.
הדג מסנן את המזון מהמים באמצעות תזונה בסינון ולעיתים יתקבץ בלהקות לשם כך.
לשאנה לינץ' היא שחקנית אנגלייה.
היא ידועה בשל תפקידה בתור רוזלין קפולט בסדרת הדרמה התקופתית "Still Star-Crossed" ברשת ABC, בזכות הופעתה בתור מריה רמבו בסרט גיבורי-העל "קפטן מארוול" ובהמשכו "דוקטור סטריינג' בממדי הטירוף" ובשל תפקידה כנעמי בסרט "לא זמן למות" מסדרת ג'יימס בונד.
לינץ', שהיא ממוצא ג'מייקני, נולדה בהאמרסמית' שבלונדון.
בוגרת תואר ראשון מבית הספר החינוכי לאמנויות (Arts Educational School) בלונדון.
את הופעת הבכורה שלה בקולנוע ביצעה בסרט הדרמה "בחורות מהירות" ב-2012. מאוחר יותר כיכבה בסרט הטלוויזיה "The 7.39".
היא הופיעה בסדרות הטלוויזיה "עדות אילמת" ו-"מוות בגן עדן", והייתה חברה קבועה בצוות סדרת הקומדיה קצרת-הימים "Crims" (BBC) בשנת 2015.
בשנת 2016 לוהקה לינץ' לתפקיד רוזלין קפולט בסדרת הדרמה התקופתית האמריקאית "Still Star-Crossed" בהפקתה של שונדה ריימס.
בשנת 2018, היא הצטרפה לצוות הסדרה "Y" כסוכנת 355.
בשנת 2019 שיחקה את טייסת הקרב מריה רמבו בסרט היקום הקולנועי של מארוול "קפטן מארוול".
לינץ' החליפה את השחקנית המקורית, דוונדה וייז, שנאלצה לעזוב את צילומי הסרט בשל התחייבויות קודמות.
בשנת 2021 שיחקה בסרט "לא זמן למות", כסוכנת 007 שתחליף את ג'יימס בונד.
בשנת 2022 זכתה לינץ' בפרס באפט"א לכוכב העולה.
בשנת 2022 שיחקה לינץ' בסרט האקשן ההיסטורי "לוחמת" בבימויה של ג'ינה פרינס בית'ווד (אנ').
בשנת 2024 שיחקה בסדרת הטלוויזיה "התן" בתפקיד ביאנקה, סוכנת של ה-MI6, שמנסה למנוע את מעשי הרצח שמבצע הרוצח השכיר, הניצב במרכז הסדרה.
שנה סרט תפקיד הערות 2012 בחורות מהירות בל ניומן 2013Powder Room לורה 2016 Brotherhood אשנטי 2019 קפטן מארוול מריה "פוטון" רמבו2020 Max Cloudשי 2021 לא זמן למות נעמיEar for Eyeאישה אמריקאית2022דוקטור סטריינג' בממדי הטירוףמריה "פוטון" רמבולוחמתאיזוגימטילדהג'ניפר האני2023המארוולסמריה "פוטון" רמבו2024בוב מארלי: One Loveריטה מארלי2027ילדי דם ועצם (אנ')ג'ומוקהTBAThe Outside Roomאגאת' לורייר
"לרקוד עם דמעות בעיניים" הוא סינגל שהוקלט על ידי הזמר-יוצר עברי לידר והתקליטן תומר מייזנר, השיר יצא לאור ב-25 באוגוסט 2019 דרך חברת התקליטים הליקון.
עם יציאתו נכנס השיר אל המקום ה-11 במצעד השבועי של מדיה פורסט ולמקום השני במצעד הרשמי של גלגלצ.
לשיר יצא מיני-אלבום אשר כולל ארבעה רמיקסים לשיר.
השיר יצא לאור בזמן סיבוב הופעות משותף של לידר ומייזנר.
נכתב על ידי עברי לידר ועופר מאירי, הולחן על ידי לידר והופק על ידי דיג'יי DJ PM ותומר מייזנר.
בשיר מופיע בית אשר בוצע על ידי נועה קירל.
בסמוך לצאתו כסינגל, עלה השיר לרשת הזרמת המדיה ספוטיפיי תוך שצבר למעלה מחצי מיליון השמעות.
יוסי חרסונסקי העניק לשיר ביקורת חיובית ואף נתן לו שלושה וחצי כוכבי זהב מתוך חמישה.
הווידאו קליפ המלא שיצא עבור השיר, בוים על ידי איתמר לידר וגיא שגיא, והועלה בשידור חי לערוץ היוטיוב של עברי לידר ב-25 באוגוסט 2019 בסמוך לצאתו כסינגל.
בקליפ ניתן לראות את לידר ומייזנר מתקלטים ורקדנים רוקדים במועדון, כמתואר בשיר.
נכון לספטמבר 2025, לשיר יש למעלה מ-2.2 מיליון צפיות ביוטיוב.
לרקוד הוא סרט בהנפשה ממוחשבת קנדי-צרפתי בבימוים של אריק סומר ואריק ווארין על פי תסריט של סומר, קרול נובל ולורן זיתון ובליווי מוזיקה בהלחנת קלאוס באדלט.
הסרט עוסק בילדה יתומה מסכנה שחולמת להיות בלרינה ומקבלת הזדמנות להיבחן לבית הספר המפורסם של האופרה לבלט של פריס.
פליסי היא ילדה יתומה בת 11 אשר חולמת להיות בלרינה, אולם היא לא מספיק מאומנת, בורחת מבית היתומים יחד עם חברה הטוב ויקטור, ממציא צעיר.
יחד הם יוצאים לפריז, אולם הם החלו להתפצל, וויקטור נהיה נער משרדים בסדנה של גוסטב אייפל.
פליסי מצאה את דרכה אל האופרה הלאומית של פריז, שם השומר תפס אותה.
היא נצלה על ידי מנקה מסתורית בשם אודט, אשר הסכימה לקחת אחריות על פליסי עד שתעמוד על רגליה.
אודט עובדת גם באופרה וגם אצל רג'ין לאו האכזרית והשחצנית, בעלת מסעדות עשירה.
כאשר עזרה לאודט לנקות, פליסי מרגלת אחר קאמיל, בתה של רג'ין, אשר רוקדת בלט.
קאמיל ראתה את פליסי, העליבה אותה והשליכה את תיבת הנגינה של פליסי דרך החלון, ושברה אותה.
כאשר פליסי הביאה את התיבה לוויקטור לתיקון, הדוור הביא לה מכתב מבית האופרה שהתיר לקאמיל לחנוך את בית הספר לבלט בפריז.
מרוב כעס, פליסי החביאה את המכתב והחליטה להיכנס בתור קאמיל ולהתקבל לבית הספר על מנת לממש את חלומה.
אודט הסכימה לאמן את פליסי, אשר למדה בהמשך שאודט היא בלרינה ראשית לשעבר.
פליסי עבדה קשה מאוד, אולם עם מכתב הקבלה של קאמיל, היא מצאה את מקומה בבית הספר לבלט.
מרנט, הכוריאוגרף הנרגש של בית הספר, הכריז שאחת הבנות מהכיתה תיבחר לרקוד בתפקיד קלרה בבלט "מפצח האגוזים".
הוא דחה את הרקדניות הגרועות בכל יום.
פליסי השתפרה בכל יום ולא הודחה, אולם יומיים לפני ההדחה הסופית, השקר שלה נחשף.
מרנט החליט לתת לקאמיל להיכנס לכיתה ולתת לפליסי להישאר אף על פי שהעברה של פליסי הייתה רצינית, מרנט ידע שהיא תחת חסותה של אודט.
ויש לו נקודה רגישה בשביל אודט.
בלילה לפני ההדחה הסופית, פליסי אחרה לאודישן ולא רקדה כמו שצריך ולכן התפקיד של קלרה הועבר לקאמיל.
פליסי חזרה לבית היתומים שלה, אבדה את רוחה.
היא חלמה שהיא תינוקת בזרועותיה של אמה, בלרינה, אשר נתנה לה את תיבת הנגינה.
היא החליטה לחזור לפריז לעזור לאודט ולבקש סליחה מוויקטור.
כאשר ניקתה את הבמה, פליסי נתקלה בקאמיל, והן ערכו קרב ריקודים לפני גל התלמידות, אודט ומרנט.
פליסי רקדה את הגרנד ג'טה שהיא עפה במדרגות, בעוד קאמיל לא יכלה.
מרנט ניגש אל שתי הבנות ושאל אותן מדוע הן רוקדות, קאמיל ענתה לו שזה מה שאמא שלה אמרה לה לעשות בעוד שפליסי ענתה שזה בתורשה ובהתלהבות.
קאמיל הבינה שפליסי אמורה להיות קלרה.
ליד סדנת אייפל, שם פסל החירות נבנה, פליסי הזמינה את ויקטור להצגת הבכורה.
בזעם רב רג'ין הגיעה, רדפה אחרי פליסי את כתר הפסל כדי להוריד אותה, אולם ויקטור הציל אותה עם עזרה מקאמיל.
הם הלכו אל בית האופרה בדיוק בזמן, פליסי לבשה את נעלי הבלט שקיבלה מאודט, נשקה לוויקטור בלחי, והיא הציגה את "מפצח האגוזים" יחד עם הבלרינה הראשית.
דיין דיהן (נאט וולף בגרסה האמריקאית) - ויקטור
קארלי ריי ג'פסן - אודט
מאדי זיגלר - קמיל לאו
מל ברוקס (גרסה אמריקאית בלבד) - שומר בית יתומים
ג'ולי קאנר (קייט מקינון בגרסה האמריקאית) - רג'ין לאו, אמא של קמיל
מקינון דיבבה גם את הנזירה ואת אמא של פליסי בגרסה האמריקאית
טרנס סקאמל - מרנט (דיבב גם את השרת בגרסה האמריקאית)
ברונוון מנטל - נזירה, מנהלת בית היתומים
רונה לי שמעון - פליסי
רונה בקרמן - קמיל לאו
הילה סורג'ון פישר - רג'ין לאו
יהונתן מגון - רודי / מתי
עמי מנדלמן - שומר בית יתומים / אוגוטס עמנואל וקובל
אורנה כץ - נזירה / רוזיטה
עדי בר לב - נורה
סער בדישי - שרת / דוור
"לשוב הביתה" הוא סינגל שהוקלט על ידי הזמר-יוצר הישראלי ישי ריבו.
השיר יצא לאור ב-29 בנובמבר 2017, כסינגל השני מתוך אלבומו השלישי של ריבו, שטח אפור, על ידי חברת התקליטים NMC.
השיר עוסק באפשרות לעשות תשובה גם במצב של ריחוק רוחני מהאל בעקבות חטאים, כי הוא מוחל וסולח ועוזר לשוב אליו.
נכון ליולי 2025 צבר השיר מעל ל-26 מיליון השמעות והפך לאחד השירים הישראלים המושמעים ביותר בספוטיפיי, ולשיר העברי המושמע ביותר בספוטיפיי.
העלה ריבו לערוץ היוטיוב שלו את האודיו הרשמי של השיר ב-29 בנובמבר 2017, בסמוך לצאתו כסינגל.
נכון לאוקטובר 2024, מספר הצפיות של הקליפ עומד על 58 מיליון.
ב-2019 ביצעה שירי מימון גרסת כיסוי לשיר, שנכללה בסרט "מחילה" ובאלבומה השישי, "נשימה".
לשבור את הקרח הוא זיכיון מדיה של חברת וולט דיסני שהתפתח מסרט ההנפשה הממוחשבת בשם זה מנובמבר 2013, בבימוי הצמד כריס באק וג'ניפר לי (שגם כתבה את תסריטו).
מאז יציאת הסרט החל הזיכיון להתרחב ועד כה הניב הזיכיון מספר אטרקציות שונות בפארקי דיסני, מוצרים נלווים, משחקי וידאו, ספרים, מופע דיסני על הקרח, מחזמר על במות ברודוויי ושני סרטים קצרים.
כמו כן אישרה דיסני שני סרטי המשך נוספים וסדרת ספרים חדשה.
בנובמבר 2014 פרסם אתר TheStreet.com כי "'לשבור את הקרח' כבר אינו סרט, אלא מותג עולמי, זיכיון גדול מהחיים המורכב ממוצרים, פארקי שעשועים והמשכים שככל הנראה יספיקו עד למאה הבאה".
+סרטים באורך מלאתאריך יציאהשם הסרטתקציר העלילהפרטים נוספיםשתי אחיות נסיכות בממלכה ארנדל: אלזה, האחות הבכורה, בעלת כוחות קסם מולדים המאפשרים לה ליצור קרח ושלג; ואנה, האחות הצעירה, האמיצה והאופטימית.
אלזה מקפיאה את הממלכה ואנה רצה להציל את אחותה ולהחזיר את החום אל ממלכת ארנדל שאותו אלזה הקפיאה.
בדרך היא פוגשת את קריסטוף ואת האייל שלו סוון ואת איש השלג אולף.פסקול הסרט הולחן על ידי רוברט וקריסטן אנדרסון-לופז.מהסרט הזה התפתח הזיכיון.אלזה, אנה, אולף, קריסטוף וסוון יוצאים למסע ליער הקסום, בעקבות הקול המסתורי.
לימים אלזה לומדת את קיומה של רוח חמישית והיא זו שתאחד בין האנשים לבין הקסם שבטבע.פסקול הסרט הולחן על ידי רוברט וקריסטן אנדרסון-לופז.בפברואר 2023, הכריז בוב איגר שהאולפן עובד על סרט "לשבור את הקרח" שלישי.
הבמאית ג'ניפר לי, שיצרה את שני הסרטים המקוריים, מעורבת באופן פעיל בפיתוח גם "לשבור את הקרח 3" וגם "לשבור את הקרח 4" עם הצוות שלה בחברת דיסני.
קריסטן אנדרסון-לופז ורוברט לופז, שעבדו על המוזיקה לסרטים הקודמים, יחזרו לכתוב שירים ונעימות חדשים לשני סרטי ההמשך הללו.
איגר פרסם את ההכרזה הזו מדיסנילנד הונג קונג, במקביל לטקס הפתיחה של "World of Frozen", אטרקציה חדשה בפארק, בהשראת ממלכת ארנדל.בנובמבר של אותה השנה, איגר חשף שהאולפן עובד על סרט "לשבור את הקרח" רביעי.
סרט אתר Rotten Tomatoes אתר Metacriticלשבור את הקרח 89% 75%לשבור את הקרח 2 77% 64% ציון ממוצע 83% 69%
קדחת הקרח הוא סרט אנימציה קצר שהופק על ידי אולפני ההנפשה של וולט דיסני והוצאתו בוצעה על ידי חברת וולט דיסני.
הסרט מתרחש לאחר אירועי הסרט לשבור את הקרח, ומספר את סיפור מסיבת יום ההולדת של אנה.
כריס באק וג'ניפר לי חזרו לכיסא הבמאים פעם נוספת בעוד שקריסטן בל, אידינה מנזל, ג'ונתן גרוף, וג'וש גד חזרו לדבב את הדמויות.
ביום הולדתה של אנה, אלזה מתכננת לה מסיבת הפתעה בעזרתם של קריסטוף, סוון, ואולף; אבל בעוד היא מובילה את אנה במסע אחר מתנות יום ההולדת באמצעות חוט שמתפתל סביב הממלכה, אלזה חוטפת צינון, ושלא ביודעין מייצרת קבוצה של אנשי שלג קטנים עם כל עיטוש.
בארמון, בעוד אנה מופתעת מהמסיבה שארגנו לכבודה, אלזה מתעטשת ויוצרת כדור שלג ענק דרך שופר ענקי, שפוגע בהאנס המרצה את עונשו בבית הכלא.
או אז אלזה נשכבת במיטתה תחת השגחתה וטיפולה של אנה.
בינתיים, אולף, קריסטוף, וסוון מלווים את אנשי השלג הקטנים אל ארמון הקרח של אלזה, שם הם נשארים עם איש השלג הענק מרשמלו.
לשבור את הקרח - ההרפתקה של אולף הוא סרט אנימציה קצר שהופק על ידי אולפני ההנפשה של וולט דיסני והוצא לאקרנים על ידי חברת וולט דיסני.
הסרט הוקרן ב-22 בנובמבר 2017 בארצות הברית ביחד עם הסרט "קוקו" של פיקסאר.
וב-30 בנובמבר 2017 הוקרן בישראל.
עונת החגים הראשונה מאז נפתחו שערי הארמון מחדש ואנה ואלזה מארחות את החגיגה הגדולה לכל תושבי ארנדל.
לאחר שתושבי העיר עוזבים את החגיגות מוקדם מהצפוי כדי לבלות את החג עם משפחותיהם על פי מיטב המסורת, האחיות מבינות כי מעולם לא הייתה להן מסורת משפחתית כזו.
לכן, אולף יוצא למסע בממלכה כדי להביא אליהן הביתה את מיטב המסורת ולהציל את חג המולד הראשון שלהן לבד.
היה היה איש שלג הוא סרט קצר אמריקאי בהנפשה ממוחשבת, מסוגת פנטזיה וקומדיה, אשר בוים ונכתב על ידי דן אברהם וטרנט קורי.
הסרט הופץ בשירות הסטרימינג דיסני+ ב-23 באוקטובר 2020. בישראל הסרט בדיבוב עברי הופיע בשירות בהגעתו לישראל ב-16 ביוני 2022.
הסרט מתרחש במהלך אירועי הסרט הראשון בזיכיון, והוא עוקב אחר אולף מיד לאחר שנוצר על ידי אלזה ולפני שפגש את אנה, קריסטוף וסוון.
הסרט היה מועמד לפרס אמי לבידור בפריים‑טיים לסדרת הנפשה קצרה יוצאת מן הכלל בטקס פרס אמי לבידור בפריים טיים ה-73 והפסיד לפרק "קרח" מתוך הסדרה "אהבה, מוות ורובוטים".
לשבור את הקרח באושר ובעושר
לשבור את הקרח באושר ובעושר הוא מתקן אפל הממוקם בביתן נורווגיה שבתצוגת העולם בפארק השעשועים אפקוט באתר הנופש דיסניוורלד באורלנדו שבפלורידה.
המתקן נחנך בשנת 2016, והחליף את מתקן מאלסטרום, שנסגר באוקטובר 2014. סיפור המסגרת של המתקן הוא שיט בסירה לעבר הסיפור של "לשבור את הקרח".
לשבור את הקרח: חי בהיפריון
לשבור את הקרח: חי בהיפריון הוא מחזמר במשך שעה שמוצג בתיאטרון היפריון.
הצגת הבכורה הייתה ב-27 במאי 2016.
לשבור את השתיקה הוא סרט גרמני משנת 1996 שביימה קרולינה לינק.
הסרט היה מועמד לפרס האוסקר לסרט הזר הטוב ביותר בטקס פרסי האוסקר ה-70.
הסרט מגולל את סיפורה של לארה, שגדלה כבת להורים חירשים, מרטין וקאי.
לארה עצמה שומעת ושולטת בשפת הסימנים.
כבר בילדותה היא משמשת כמתורגמנית להוריה במצבים רבים, כמו משא ומתן עם פקיד הבנק או באספת הורים, אך לא תמיד עושה זאת במדויק.
לארה מקבלת קלרינט לחג המולד מאת דודתה קלריסה, אחותו המוזיקאית של אביה.
לארה מגלה את עולם המוזיקה, בו הוריה אינם שותפים.
בשנים שלאחר מכן היא מתגלה כנגנית קלרינט מוכשרת.
לאחר שהאם קאי נהרגת בתאונת אופניים, אביה האבל של לארה מרגיש נטוש.
כאשר לארה בת ה-18 רוצה ללמוד בקונסרבטוריון למוזיקה בברלין, נראה שהמשפחה מתפרקת.
בסיום הסרט מרטין מנסה להבין את אהבתה של בתו למוזיקה, והסרט מסתיים באיחוד בינו ללארה.
טטיאנה טרייב - לארה הצעירה
האווי סיגו - מרטין (האב)
עמנואל לבוריט - קאי (האם)
סיביל קאנוניקה - קלריסה (הדודה)
מתיאס האביך - גרגור (הדוד)
לרעות בגנים הוא רומן מאת הרב אהרן הראל, שיצא לאור על ידי הסופר בהוצאת "דברי שיר" (בשיתוף עם עמותת "כמוך") בשנת 2013. הספר ראשון מסוגו בעיסוקו בהתמודדותם של להט"בים במגזר הדתי-לאומי במתח בין אמונה למשיכה מינית.
פרסומו אושר על ידי הרב חיים דרוקמן, הרב רא"ם הכהן והרב אברהם וסרמן.
העלילה עוקבת אחר שלוש דמויות הפוגשות זו את זו עם התקדמות העלילה:
צפניה בארי הוא דמות רוחנית, דור שני לניצולי שואה, שעבר בצעירותו תהפוכות בעולמו הרוחני.
דרור הוא סטודנט לפילוסופיה, הומוסקסואל שלא הצליח לשנות את נטייתו בטיפולים ומתמודד עם שאלת מקומה של מיניות בעולמו.
דוריאנה היא נערת זוהר, שחקנית אמריקאית בעלת שורשים יהודים, העוברת מסע גילוי רוחני ומבקרת בישראל.
שלושת הגיבורים מאופיינים בלבטים שהם עוברים ובמסע חיפוש עצמי ורוחני.
הספר מחולק לשלושה חלקים המוקדשים כל אחד לאחת מן הדמויות.
החלק הראשון עוסק בעיקר בהתבגרותו ועיצוב אישיותו שלו לצד התפתחותו הרוחנית, בצל זכרונותיו מאביו וזכר השואה כחוויה פוסט-טראומטית.
בחלק השני צפניה פוגש את דרור - צעיר דתי המזדהה כהומוסקסואל, אשר בחר להתחתן עם לסבית, לאחר שנכשלו טיפולים שונים שעבר במטרה להתמודד עם זהותו המינית, ומשקיע את עצמו בלימודי פילוסופיה ומחשבת ישראל.
בחלק השלישי מסופר סיפורה של דוריאנה - שחקנית קולנוע הוליוודית הנמצאת בעיצומו של מסע חיפוש אחר משמעות רוחנית ביהדות, שבמהלכו היא פוגשת את צפניה אשר בתורו מפגיש אותה עם דרור כאשר היא מגיעה במיוחד לישראל.
רן שריד כתב "הספר [...] מצליח לעשות את הבלתי יאומן: לחצות את כל הקווים, לדבר על נטיות הפוכות, לספר על זוועות שאול ואף על פי כן להיות הרומן הרוחני הראשון שכולו עבודת השם ואמונה בתום האדם".
הקרימינולוג הלהט"בי הדתי זאב שביידל, שביקר בחריפות את הרב הראל בשל עיסוקו ועמדותיו בנושא להט"ב דתיים, כתב שסגנונו ותוכנו של הספר "מהדהדים את הרב קוק".
ושמבחינת הסגנון והלשון, מדובר ב"ספר שהוא מגזרי באופן מובהק.
ספר שלא נועד לקורא החרדי ולא לחילוני".
בתשובה לשאלה מהו המסר בספר כתב: "אולי התשובה הטובה ביותר היא שהספר נכתב כדי לספר סיפור שאותו חלק מהאנשים רוצים לשמוע.
סיפור של הרמוניה שהעובדות לא מקשות עליה קושיות מעצבנות".
הרב אברהם וסרמן (רב קהילת גבורת מרדכי בגבעתיים וראש הכולל בישיבת רמת גן) כתב כי סוגה זו של ספרות במגזר הדתי-לאומי עלולה להתקבל בברכה או בביקורת, משום עצם העיסוק ב"חולין".
על ההתקפות בשל עיסוקו של הרב הראל בנושא אמר ש"יש בכך החטאה של עיקר הסיפור – התמודדות עם כאבם של אנשים שאינם מוצאים את עצמם בעולם של חוסר השתייכות, ושל מתח תרבותי בין קצוות".
לשבור את הקרח 3 הוא סרט קומי בהנפשה ממוחשבת של אולפני ההנפשה של וולט דיסני.
הסרט הוכרז רשמית על ידי מנכ"ל דיסני, בוב אייגר, בפברואר 2023. הסרט צפוי לצאת לאקרנים ב-24 בנובמבר 2027.
שמועות ראשונות לגבי חלק שלישי בסדרת סרטי "לשבור את הקרח" החלו באמצע שנת 2022 כשקריסטן בל ואידינה מנזל רמזו, כל אחת בראיון נפרד לתוכניתו של ג'ימי פאלון, אכן מתוכנן סרט שלישי, אם כי השתיים הבהירו שלא מדובר באישור רשמי.
במקביל להפקת הסרט, מפיקה דיסני גם את סרט ההמשך "לשבור את הקרח 4".
את התסריט לסרט כתבה ג'ניפר לי, מי שכתבה גם את התסריטים לסרטים הקודמים בסדרה, וצפויה לכתוב גם את התסריט לסרט ההמשך הרביעי.
בראיון יחסי ציבור לאתר הרשמי של חברת וולט דיסני, ציינה לי כי עלילת הסרט מורכבת כל כך, עד שתספיק לשני סרטים, הצהרה הרומזת לסרט לשבור את הקרח 4 שהוכרז במקביל על ידי בוב אייגר.
עם הכרזתו הרשמית של הסרט אישרו אידינה מנזל וג'וש גד את השתתפותם בו.
בנובמבר 2023, איגר חשף שחברת וולט דיסני עובדת על סרט "לשבור את הקרח" רביעי במקביל להפקת הסרט.
איגר פרסם את ההכרזה הזו מדיסנילנד הונג קונג, במקביל לטקס הפתיחה של "World of Frozen", אטרקציה חדשה בפארק, בהשראת ממלכת ארנדל.
לשבח את פיטי היא סדרת טלוויזיה קומית מונפשת אמריקאית המיועדת למבוגרים, אשר נוצרה על ידי אנה דרזן.
הסדרה עוקבת אחר פיטי, שלאחר שחייה בניו יורק נהרסים היא עוזבת לניו אוטופיה, עיירה קטנה שאביה המנוח הוריש לה.
בעיירה פיטי מגלה שאביה ניהל כת בה האנשים מתנהגים בחוסר הגיון, ובתור היורשת והמנהיגה החדשה שלה היא מנסה לגרום לתושבים להפוך לנורמליים.
המדבבים הראשיים של הסדרה כוללים את אנני מרפי, ג'ון צ'ו, קירסי קלמונס, כריסטין ברנסקי, איימי היל, סטיבן רוט ובריאן ג'ורדן אלוורז.
לסדרה הופקה עונה אחת הכוללת עשרה פרקים באורך 22 דקות, כאשר היא שודרה במקור בארצות הברית בערוץ Freeform החל מ-21 ביולי 2023 עד 18 באוגוסט של אותה שנה.
בישראל כל פרקי הסדרה עלו לשירות הסטרימינג דיסני+ ב-25 באוקטובר 2023 כתוכן מקורי של Star.
אף על פי שקיבלה בעיקר ביקורות חיוביות מהמבקרים, ופרקה האחרון הסתיים בסוף פתוח, בנובמבר 2023 נודע שהסדרה בוטלה, דבר שמותיר אותה בקליף האנגר.
פטרה "פיטי" סנט בארטס התגוררה בניו יורק, שם הייתה בעלת עבודה מצליחה, ארוס ובית מגורים.
לאחר שחייה נהרסים ואמה מגלה לה שהיא ירשה עיירה קטנה מאביה שנפטר בשם ניו אוטופיה, פיטי מחליטה לעבור לשם.
כשהיא מגיעה, מתגלה שאביה היה מנהיג כת ושתושבי העיירה עברו שטיפת מוח שבגללה הם מתנהלים בחוסר היגיון.
במהלך הסדרה פיטי לומדת על המקום ותושביו ומנסה לגרום לתושבים להפוך לנורמליים.
האנשים העיקריים שעוטפים את פיטי בעיירה הם מיי מיי, היועצת הנוכחית של פיטי שהייתה בעבר היועצת של אביה, אליזה, מנהלת בר משקאות והחברה הכי טובה של פיטי, ובנדיט, מתנגד של הכת שחושק בפיטי.
בפרק האחרון של הסדרה נודע שכתבת גילתה על החיים בעיירה ושהיא מתכוונת לחשוף אותם לציבור, דבר שיפגע בה.
הסדרה בוטלה לאחר עונה אחת, ולכן עלילתה הסתיימה בקליף האנגר.
פטרה "פיטי" סנט בארטס (אנני מרפי) – אישה ניו יורקית שירשה מאביה המנוח עיירה בה ניהל כת בשם ניו אוטופיה.
ווייט סנט בארטס (כריסטין ברנסקי) – אמה העשירה של פיטי שמתכחשת לעובדה שהיא ביתה.
אבא של פיטי (סטיבן רוט) – אביה המנוח של פיטי שהקים כת אותה הוריש לביתו.
הוא השאיר לפיטי קלטות וידאו בהן הוא מדריך אותה כיצד לפעול.
בנדיט (ג'ון צ'ו) – בנה של מיי מיי ומתנגד לחיי הכת בניו אוטופיה.
בעל חשק מיני כלפי פיטי.
מיי מיי (איימי היל) – אמא של בנדיט והיועצת של פיטי, אשר הייתה בעבר היוצאת של אביה.
אליזה (קירסי קלמונס) – לסבית.
מנהלת בר משקאות בניו אוטופיה.
אמט (בריאן ג'ורדן אלוורז) – אחד מתושבי עיירת ניו אוטופיה.
עוד פורסם שהיא תשודר במקור בערוץ Freeform, ושידבבו בה אנני מרפי, ג'ון צ'ו, קירסי קלמונס, כריסטין ברנסקי, איימי היל וסטיבן רוט.
ב-23 בדצמבר 2021 שיתפה דרזן שהיא תפסיק לקחת חלק בכתיבת המערכונים בתוכנית הטלוויזיה "סאטרדיי נייט לייב" על מנת להתמקד בסדרה זו.
דרזן סיפרה שתנועת ראג'ניש הייתה השראה לכת שמופיעה בסדרה, ושהעוזרת של מנהיג התנועה, מא אננד שילה, הביאה השראה לדמותה של מיי מיי.
על התנועה הופקה סדרה תיעודית בשם "ארץ פראית מאוד", אשר הביאה השראה לשם הראשוני של הסדרה - פראי, פראי פיטי.
לדמותה של פיטי חיפשו מדבבת עם קול מרגש, שלבסוף נבחרה לתפקיד מרפי.
לאחר שמרפי נבחרה לתפקיד, בחרו את צוות המדבבים לפי מי שהייתה לו אינטראקציה טובה איתה.
מפני שהסדרה היא חדשה, לא הושקה הרבה תקציב בהנפשה שלה, כמו כן הפקתה נעשתה מרחוק.
בסדרה ישנן כמה סצנות עירום, שלבקשת רשת השידור היו מכוסות.
באפריל 2023 נודע שהסדרה תחל את שידוריה ב-21 ביולי 2023. ביוני 2023 פורסמה תמונה ראשונה מתוך הסדרה, וב-6 ביולי פורסם הטריילר שלה.
ב-18 באוגוסט 2023 שודר הפרק האחרון של הסדרה, אשר הסתיים בסוף פתוח.
דרזן שיתפה שהיא תשמח להפיק פרקים נוספים לסדרה, כאשר נודע בנובמבר 2023 שהיא בוטלה, דבר המותיר אותה בקליף האנגר.
ג'ודי ברמן הגדירה באתר "טיים" את הסדרה כ"ההפתעה הכי מענגת של הטלוויזיה בקיץ", כמו כן היא ציינה שלסדרה "יש פרספקטיבה נשית חסרת כבוד מרעננת".
בסקירה של ג'נה שרר באתר "The A.V.
Club" הוענק לסדרה דירוג B, וצוין שהיא מזכירה את קומדיית המצבים "שיט'ס קריק", שגם בה כיכבה מרפי.
עוד צוין שהסדרה "גנרית בעיצובה", ושהיא "ללא ספק מקסימה".
דניאל קורלנד העניק לסדרה ציון 8.5 מתוך 10 באתר "Bubbleblabber", וציין שהיא קומדיה "אבסורדית" ו"מטופשת".
הוא שיבח את היחסים בין פיטי לבנדיט וש"זה פשוט מעודד לראות סדרה שיש בה כל כך הרבה דמויות נשיות חזקות".
בסקירה של אנג'י האן באתר "הוליווד ריפורטר" נכתב על הסדרה ש"כמה מהבדיחות שלה מספיק חכמות כדי לעורר צחוק", כמו כן שהיא "מסמנת במעורפל רעיון שכולנו שייכים לכתות בצורה כלשהי, ובאופן אפל יותר שרבים מאיתנו בפנים רוצים שיגידו לנו מה לעשות ובמה להאמין".
על פי דבריו של מורקמי, הוא כתב את הספר בסוגת הריאליזם הפנטסטי כפעולה תרפויטית עצמית, לאחר הצלחתו המסחרית המסחררת של "יער נורווגי", ספר ההתבגרות הריאליסטי העדין שכתב וזכה להצלחה גדולה.
עוסק בכתיבת טקסטים לגופים מסחריים ולעיתונים בנושאים מגוונים
מיס יוּמיוֹשי - פקידת קבלה ממושקפת במלון דולפין החדש
איש הכבשה - מסתתר במלון דולפין הישן, החבוי במלון דולפין החדש והמפואר
יוּקי - נערה בת 13, בעלת רגישות יוצאת מן הכלל, המתיידדת עם המספר
ריוֹצ'י גוֹטַאנדַה - שחקן קולנוע פופולרי, ידידו של המספר
קיקי - נערת ליווי שהייתה חברתו של המספר ב"מרדף הכבשה" ושיחקה בסרט עם גוטאנדה
מאי העז - נערת ליווי יפהפייה
היראקוֹ מַקימוּרה - אביה של יוקי, סופר עבר מפורסם, חי בנפרד מאמה
אַמֶה - אִמה של יוקי, צלמת בעלת מוניטין
דיק נורת' - משורר גידם, בן זוגה הזמני של אַמֶה
הסיפור מתרחש ב-1983, בין החודשים מרץ ויוני, באזור טוקיו, בסאפורו שבהוקאידו ובהוואי.
המספר, גרוש בן 34, מנצל נסיעה לסאפורו במסגרת עבודתו וחוזר לחפש את מלון דולפין המצוי בעיר, שבו שהה לפני ארבע שנים יחד עם בת זוגו, קיקי, ושאינו יוצא ממוחו.
מלון דולפין הישן מתואר על ידי המספר כחור נידח עלוב ופתטי.
המספר מוצא במקומו מלון בבניין רב קומות, חדש, מבריק מודרני, ששמו מלון דופין (Dauphin).
הוא מתוודע ליומיושי, פקידת קבלה ממושקפת, המספרת לו בסוד על חוויה שבה מעלית המלון הביאה אותה לקומה חשוכה לגמרי שהאוויר בה טחוב ונשמע בה קול של דשדוש רגליים.
המספר מתנסה בחוויה דומה ומגיע לחדר קטן בקומה האפלה, שבו מתגורר איש הכבשה המסתורי.
הם מנהלים דו־שיח ואיש הכבשה אומר לו כי תפקידו הוא לקשור קשרים בין מאורעות ובין אנשים וכי על המספר "לרקוד כל עוד המוזיקה מתנגנת".
המספר צופה בקולנוע בסרט של עמיתו לכיתה בתיכון, גוטאנדה, ומזהה את קיקי בסצנת אהבים קצרה עם גוטאנדה.
הוא הולך לצפות בסרט שוב ושוב ומתרכז במיוחד בסצנת האהבים הקצרה.
המספר מתבקש ללוות בטיסתו חזרה לטוקיו את יוקי בת ה-13, שאמה, הצלמת המפורסמת, נטשה אותה במלון וטסה לצילומים בקטמנדו.
בהמשך הספר יוקי המתבודדת והרגישה הופכת לידידתו היחידה של המספר.
בשובו לטוקיו הוא נפגש עם גוטאנדה שמזמין לדירתו שתי נערות ליווי יוקרתיות והמספר שוכב עם אחת מהן, מאי היפהפייה והחכמה.
מספר ימים לאחר מכן, המשטרה מזמנת אותו לחקירה.
המספר צריך להתמודד עם מספר תעלומות שסובבות את חייו ותוך כדי כך מגלה שאיבד חלק מהדמויות שהיו קרובות אליו ויקרות לליבו ומצד שני, מגלה כי ניתן ליצור קשר אנושי אמיתי.
כמו בחלק גדול מהרומנים שכתב מורקמי, גם ב"לרקוד לרקוד לרקוד" יש עיסוק בנושאים של מגדר, מיניות, אובדן ונטישה.
לעיתים קרובות, הגיבור הגברי ברומנים של מורקמי חווה איבוד אם, בת זוג, חבר קרוב או ידידה.
נושאים נפוצים נוספים של מורקמי שהרומן הזה כולל הם ניכור אנושי וניכור טכנולוגי, אבסורד וגילוי אולטימטיבי של קשר אנושי.
בארבעת ספריו הראשונים של מורקמי, כל הדמויות לא קיבלו שמות, פרט לשמות קומיים או אירוניים.
דפוס זה השתנה בספרו החמישי, "יער נורווגי", ולאחר מכן ב"לרקוד לרקוד לרקוד", ספרו השישי, שבו לכל הדמויות, פרט לגיבור המחבר, יש שמות.
הוא אף הוסיף שם רטרואקטיבי לדמותה של בת זוגו חסרת השם של המחבר מ"מרדף הכבשה".
עם זאת, אפילו כשהשמות אמיתיים, מורקמי משתעשע איתם.
לקיקי יש אוזניים יפות ופירוש שמה הוא "שמיעה".
פירוש שם האם, אַמֶה, הוא גשם ופירוש שם הבת יוּקי הוא שלג.
לאביה של יוקי קוראים היראקו מקימורה, אנגרמה של הרוקי מורקמי.
על פי רוב המבקרים ועל פי המשתמע מהספר, כוונת איש הכבשה בדבריו כי על המספר "לרקוד כל עוד המוזיקה מתנגנת", איננה לריקוד במשמעותו המילולית ואף לא לחוויית החיים בדרך של ביטוי אמנותי או גופני, אלא לפעולה והשתתפות בחיים הפעילים שאתה בוחר בדרך הרגילה והיומיומית, כל זמן שאתה בחיים.
בהקשר זה מונח בולט נוסף בספר הוא "גריפת שלג" (ניקוי השלג מאזור הבית ומהמדרכה - עבודה סיזיפית שאיננה אהובה אך הכרחית ביפן), שבו המספר משתמש לעיסוק בעבודה שאיננה אהובה אך מביאה פרנסה.
חלק מגיבורי הסיפור: המספר, מאי העז, גוטאנדה ומקימורה עוסקים ב"גריפת שלג".
לעומתם, מיס יומיושי, העוסקת בעבודה חד־גונית כפקידת קבלה, אוהבת את עבודתה ומסורה אליה בכל נפשה.
דבריו של איש הכבשה כתובים ברצף אותיות.
או משפט המפתח: " אתהחייבלרקוד, כלעודהמוזיקהמתנגנת.".
לאחר יציאת הספר המקדים, "מרדף הכבשה", עסקו מבקרים יפניים במשמעותה של הכבשה המסוגלת להיכנס לגופו של אדם ולשעבדו לרצונה.
בסיום הספר "לרקוד לרקוד לרקוד", מתאר המספר את איש הכבשה ליומיושי במילים הרומזות על שאלה זו ומאמתים חלקים מהביקורות שלאחר "מרדף הכבשה": "כאן הוא גר.
מסתתר." "מסתתר ממה?" "מהמלחמה, מהציוויליזציה, מהחוק, מהשיטה..
מכל מה שלא מתאים לאיש הכבשה."
הספר קיבל ציון של 69% באתר iDreamBooks.
מבקרת הספרות באינדפנדנט כתבה "קריאה של "לרקוד לרקוד לרקוד" היא קצת כמו טיול כיף בעיניים מכוסות עם מדריך טיולים מתלהם מחופש לקוסם...
הוא מחזיק בהבטחה ליעד אלגורי עמוק.
אבל בסופו של דבר, אתה יוצא מהמזראטי עם סחרחורת נעימה, רק כדי לגלות שהמדריך יצא לעולם משלו ואתה חזרת למקום שהתחלת.".
מבקר הספרות של הטלגרף כותב כי "הרומן פחות מבולגן אך גם פחות מרתק מקודמו, "מרדף הכבשה", שבו הוצגו געגועיו של המספר לחזון של יפן מוקדמת, פשוטה יותר ושלמה יותר.
חזון זה חסר ב"לרקוד לרקוד לרקוד", ושום דבר לא החליף אותו...
אבל עדיין יש הרבה מה לאהוב.
התיאורים של מר מורקמי על טוקיו בלילה ושל הנוף היפני הם פיוטיים ותמציתיים.
יש לו גם כישרון ללכוד את הטנטטיביות והמקריות של החיים העירוניים המודרניים.".
מעט המבקרים שהתייחסו לספר, מצאו אותו כמרתק ונעים לקריאה, אך מצאו בו פגמים:
אנחנו אמורים להבין שיש מקבילה כלשהי לעולם הזה, אבל לא להבין כלום בקשר אליה, רק שיש אנשים המסוגלים לנכוח בה והרוב לא.".
הפסיכולוגית, יעל הראל, טוענת כי החיפוש של מורקמי אחרי איש הכבשה כקול ה"אותנטי" שלו, הוא אולי נקודת החולשה של הספר.
נראה לה שעלילת הסיפור משלמת מחיר על כך שבעת כתיבתה, צורך זה של מורקמי גבר על חוש הביקורתיות שלו.
היא מוסיפה: "למורקמי יש יכולת מכשפת לגרום לקוראיו להתהלך ביער שבו הקיום הוא מורכב ומלא רבדים ושהאמת בו אינה מחויבת לעובדות.
אבל כשפתאום הוא צץ, כמו מדריך טיולים טרחני, ומסביר לי מה אני רואה משמאלי, הקסם מתפוגג והנוף הפראי נראה פתאום יותר כמו פתח תקווה.".
במתמטיקה, במיוחד במערכות דינמיות, לשונות ארנולד (על שם ולדימיר ארנולד ) הן תופעה ציורית המתרחשת כאשר מדמיינים כיצד תדירות הסיבוב של מערכת דינמית, או תכונה בלתי משתנה קשורה אחרת שלה, משתנה לפי שניים או יותר מהפרמטרים של המערכת.
כאשר צופים באזורים המתאפיינים ב"מספר סיבוב" קבוע, מגלים צורות גאומטריות הדומות ללשון, ובמקרה זה הן נקראות לשונות ארנולד.
לשונות ארנולד נצפות במגוון גדול של תופעות טבע המודדות גדלים משתנים, כמו ריכוז אנזימים וסובסטרטים בתהליכים ביולוגיים או במודלים של פעילות הלב.
לפעמים תדירות התנודה תלויה או מוגבלת (למשל, תחת סף מסוים לפאזה) על ידי גורם כלשהו, כך שלעיתים חוקרים מתעניינים בקשר הזה.
למשל, גידול סרטני מעורר סדרה של תהליכים באזור הרלוונטי הכולל שינויים בכמויות חלבונים המקיימות אינטראקציה זו עם זו; סימולציות מראות שאינטראקציות אלו גורמות ללשונות ארנולד להופיע, כלומר, התדירות של תנודות מסוימות מגבילות את התנודות האחרות, וניתן להשתמש בהן כדי לשלוט בצמיחת הגידול.
דוגמאות אחרות שבהן ניתן למצוא לשונות ארנולד כוללות חוסר הרמוניה בין כלי נגינה, תהודה מסלולית ונעילת גאות של ירחים, נעילת מצב בסיבים אופטיים ובלולאות נעולות פאזה ומתנדים אלקטרוניים אחרים, כמו גם בקצב לב, הפרעות קצב לב, ומחזור התא.
אחד הדגמים הפיזיים הפשוטים ביותר לתופעה שנקראת "נעילת מצב" מורכב משני דיסקים מסתובבים המחוברים ביניהם על ידי קפיץ חלש.
לדיסק אחד מותר להסתובב בחופשיות, והשני מונע על ידי מנוע.
נעילת מצב מתרחשת כאשר הדיסק אשר מסתובב בחופשיות מסתובב בתדר שהוא כפול בערכו מזה של המסובב המונע.
המודל המתמטי הפשוט ביותר שמציג נעילת מצבים הוא מוד של מפת המעגל, אשר מתאר את תנועת הדיסקים המסתובבים (כפי שתואר לעיל) במרווחי זמן נפרדים.
לשונות ארנולד מופיעות לרוב כאשר חוקרים את האינטראקציה בין מתנדים, במיוחד במקרה שבו מתנד אחד מניע אחר.
כלומר, הם אינם משפיעים הדדית זה על זה (בניגוד למתרחש בדגמי Kuramoto, למשל).
דוגמה לכך היא מתנדים מונעים, עם כוח מניע בעל התנהגות מחזורית.
כדוגמה מעשית, תאי לב (המתנד החיצוני) מייצרים אותות חשמליים תקופתיים כדי לעורר התכווצויות לב (המתנד המונע); שימוש לנ'ל הוא קביעת היחס בין תדירות המתנדים על מנת לעצב קוצבי לב מלאכותיים טובים יותר.
משפחת מפות המעגלים משמשת מודל מתמטי שימושי לתופעה ביולוגית זו, כמו גם רבות אחרות.
משפחת מפות המעגל הן פונקציות (או אנדומורפיזמים ) של המעגל לעצמו.
משפחת מפות המעגל ניתנת על ידי:
מפת המעגלים הספציפית שנחקרה במקור על ידי ארנולד, ואשר עדיין משתתמשים בה גם בימינו, היא:
כאשר נקרא חוזק צימוד, ו יש לפרש מודולו .
מפה זו מציגה התנהגות מגוונת מאוד בהתאם לפרמטרים ו ; אם נקבע את ונשנה את , נקבל דיאגרמת ההתפצלות סביב אזור זה, בה אנו יכולים לראות מסלולים מחזוריים עם ביפורקציות והתנהגויות כאוטיות.
אפשרות נוספת להציג את מפת המעגלים היא על ידי פונקציה כלשהי אשר יורדת באופן ליניארי עם שיפוע .
ברגע שהפונקציה מגיעה לערך אפס, הערך שלה מתאפס לערך תדר מסוים, המתואר על ידי פונקציה .
כעת, אנו מתעניינים ברצף הזמנים שבו ערך הפונקציה y(t) מגיע לאפס.
המודל הזה אומר שבזמן מתקיים .
מנקודה זו, קטן באופן ליניארי עד , נקודה בה ערך הפונקציה הוא אפס.
ועל ידי בחירה ו אנו משיגים את מפת המעגלים:
לאון גלאס טען שהמודל הפשוט הזה ישים לכל מיני מערכות ביולוגיות כמו רגולציה על ריכוז חומרים בתא או בדם, כאשר y(t) מייצג את ריכוז החומר.
בדגם זה, המשמעות של נעילת פאזה מתייחסת לכך ש מתאפס בדיוק פעמים כל מחזורים של גל הסינוס .
מספר הסיבוב יהיה המנה .
בהינתן המשפחה הכללית של אנדומורפיזמים במעגל:
עבור מפת המעגל הסטנדרטית, מתקיים .
עם זאת, לעיתים יהיה לנו נוח יותר לייצג את מפת המעגל בעזרת מיפוי על ידי פונקציה :
כעת נמשיך לפרט כמה מהמאפיינים של אנדומורפיזמים אשר מתרחשים במעגלים אלה.
P1. הפונקציה גדלה באופן מונוטוני עבור , כך שעבור ערכים אלה של האיטרציות רק נעות קדימה במעגל, אך לעולם לא אחורה.
כדי לראות זאת, נשים לב שהנגזרת של היא:
שהיא גודל חיובי כל עוד .
P2. כאשר מרחיבים את היחס מקבלים נוסחה עבור :
P3. נניח ש , הן נקודות קבועות מחזוריות בעלות מחזור .
כיוון שגל הסינוס מתנודד בתדר של הרץ אחד, מספר התנודות של הגל לכל מחזור יהיה .
כך, הוא מאופיין על ידי נעילת פאזה של .
לכן, ביישומים רבים אין זה משנה אם האיטרציות מתבצעות עם מודולוס או בלעדיו.
נניח שעבור נתון יש נעילת פאזה בגודל במערכת.
אז, עבור עם מספר שלם , גם יקיים נעילת פאזה.
P6. עבור נעילת שלב תתרחש בכל פעם ש הוא מספר רציונלי.
בנוסף, עבור , נעילת הפאזה היא .
לשון חז"ל או עברית משנאית (נקראת גם לשון חכמים) היא ניב של השפה העברית, שהגיע לשיא תפוצתו בקרב יהודים שחיו בין המאה הראשונה למאה החמישית לספירה.
הבדל זה היה ידוע גם לדוברי הלשון עצמם, שאמרו: .